1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 1/8Finlex ®
Finlex › Lainsäädäntö › Ajantasainen lainsäädäntö › Vuosi 2008 › 31.10.2008/668
Seurattu SDK 1313/2022 saakka.
31.10.2008/668
Laki Terveyden ja hyvinvoinnin laitoksesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 §
Toimiala
Väestön hyvinvoinnin ja terveyden edistämiseksi, sairauksien ja sosiaalisten ongelmien ehkäisemiseksi sekä
sosiaali- ja terveydenhuollon ja sen palvelujen kehittämiseksi on Terveyden ja hyvinvoinnin laitos. Laitos on
sosiaali- ja terveysministeriön alainen.
2 §
Tehtävät
Laitoksen tehtävänä on:
1) tutkia ja seurata väestön hyvinvointia ja terveyttä, niihin vaikuttavia tekijöitä ja niihin liittyviä ongelmia,
ongelmien yleisyyttä ja ehkäisymahdollisuuksia, sekä kehittää ja edistää toimenpiteitä hyvinvoinnin ja
terveyden edistämiseksi ja ongelmien vähentämiseksi;
2) tutkia, seurata, arvioida ja kehittää sekä ohjata sosiaali- ja terveydenhuollon toimintaa ja antaa
asiantuntijatukea hyvinvointia ja terveyttä edistävien politiikkojen, toimintatapojen ja käytäntöjen
toteuttamiseksi;
3) harjoittaa alan tutkimusta; (26.4.2019/553)
3 a) edistää kehittämis- ja innovaatiotoimintaa; (26.4.2019/553)
3 b) tehdä aloitteita ja esityksiä sosiaali- ja terveydenhuollon ja sen palvelujen kehittämiseksi ja väestön
terveyden ja hyvinvoinnin edistämiseksi; (26.4.2019/553)
4) ylläpitää alan tiedostoja ja rekistereitä sekä huolehtia tehtäväalueensa tietoperustasta ja sen
hyödyntämisestä; (26.4.2019/553)
4 a) huolehtia oikeuslääketieteeseen ja oikeuspsykiatriaan kuuluvista tehtävistä siten kuin niistä erikseen
säädetään; (11.12.2009/1067)
4 b) vastata sosiaali- ja terveydenhuollon asiakastiedon sähköisen käsittelyn, siihen liittyvän tietohallinnon ja
valtakunnallisten tietojärjestelmäpalvelujen käytön ja toteuttamisen suunnittelusta, ohjauksesta ja
seurannasta; (21.12.2010/1231)
4 c) toimia tilastolain (280/2004) 2 §:n  2 momentissa tarkoitettuna tilastoviranomaisena; (26.4.2019/553)
4 d) ylläpitää alan laaturekistereitä; (26.4.2019/553)
5) kehittää ja ylläpitää sosiaali- ja terveysalan keskeisiä termejä, määrityksiä ja luokituksia; sekä
(21.12.2010/1231)
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 2/86) osallistua toimialansa kansainväliseen toimintaan. (21.12.2010/1231)
Laitoksen tulee lisäksi huolehtia niistä tehtävistä, jotka laissa tai sen nojalla säädetään sen tehtäviksi tai jotka
sosiaali- ja terveysministeriö sille määrää. Lisäksi laitos voi toimia oikeuslääketieteellisten ja
terveydenhuollon palvelujen tuottajana silloin, kun tällainen toiminta liittyy välittömästi sen tutkimus-,
asiantuntija- tai kehittämistoimintaan.
Terveyden ja hyvinvoinnin laitoksen on tehtäviinsä liittyvässä kuntien ja kuntayhtymien taloustietoja
koskevassa tiedonkeruussa otettava huomioon, mitä kuntalain (410/2015) 121 a §:ssä  säädetään.
(19.12.2019/1370)
Ks. VNa Terveyden ja hyvinvoinnin laitoksesta 675/2008 1 §  ja L Terveyden ja hyvinvoinnin laitoksen
alaisista lastensuojeluyksiköistä 1379/2010 . KuntaL:n 410/2015 121 a §  on kumottu L:lla 419/2021 , ks.
KuntaL  410/2015 120 a § .
3 §
Johtaminen ja ratkaisuvalta
Laitosta johtaa pääjohtaja. Pääjohtaja ratkaisee laitoksessa päätettävät asiat, joita ei ole säädetty tai
työjärjestyksessä määrätty laitoksen palveluksessa olevan muun henkilön ratkaistavaksi.
Laitoksessa on Terveyden ja hyvinvoinnin laitoksen neuvosto. Lisäksi laitoksessa voi olla neuvottelukuntia,
joiden tehtävänä on edistää laitoksen tehtävää ja sen toimialaan kuuluvaa tieteellistä tutkimusta sekä
laitoksen ja sen sidosryhmien välistä yhteistyötä. Laitos asettaa neuvoston ja päättää neuvottelukuntien
asettamisesta.
Laitoksen or ganisaatiosta, sisäisestä työnjaosta, asioiden käsittelystä ja ratkaisemisesta sekä toiminnan
muusta järjestämisestä määrätään pääjohtajan vahvistamassa työjärjestyksessä.
3 a § (11.12.2009/1067)
Oikeuspsykiatristen asioiden lautakunta
Terveyden ja hyvinvoinnin laitoksessa on oikeuspsykiatristen asioiden lautakunta.
Oikeuspsykiatristen asioiden lautakunnassa käsitellään ja ratkaistaan oikeudenkäymiskaaren 17 luvun 37
§:ssä  tarkoitetut henkilön mielentilaa tai vaarallisuutta koskevat lausuntoasiat, asiat, jotka koskevat
rikoksesta syytetyn tai epäillyn taikka mielentilansa vuoksi rangaistukseen tuomitsematta jätetyn henkilön
määräämistä psykiatriseen sairaalahoitoon tai hoidettavaksi erityishuoltolaitoksessa, sekä asiat, jotka
koskevat tällaisen hoidon lopettamista. (12.6.2015/751)
Oikeuspsykiatristen asioiden lautakunnassa on puheenjohtaja, jonka tulee olla Terveyden ja hyvinvoinnin
laitoksen virkamies, jolla on tehtävässä tarvittava asiantuntemus, kolme muuta jäsentä sekä heistä jokaisella
yksi tai useampi henkilökohtainen varajäsen. Jäsenistä yhden tulee edustaa oikeustieteellistä ja kahden
psykiatrista asiantuntemusta. Psykiatrista asiantuntemusta edustavista jäsenistä toisen tulee edustaa lisäksi
kunnallista terveydenhuoltoa. Lisäksi lautakunnassa on kehitysvammahuollon asiantuntemusta edustava
jäsen ja hänellä yksi tai useampi henkilökohtainen varajäsen. Käsiteltäessä henkilön määräämistä
hoidettavaksi erityishuoltolaitoksessa kehitysvammahuollon asiantuntemusta edustava jäsen osallistuu asian
käsittelyyn.
Lautakunnan asettamisesta, kokoonpanosta ja tehtävistä sekä toiminnan muusta järjestämisestä säädetään
tarkemmin valtioneuvoston asetuksella.
4 §
Toimipaikat
Laitoksen toimipaikoista ja niiden sijoittumisesta määrätään työjärjestyksessä.
5 § (26.4.2019/553)
Oikeus saada ja käsitellä tietoja
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 3/8Edellä 2 §:n 1 momentin 1–3, 4 ja 4 d kohdassa Terveyden ja hyvinvoinnin laitokselle säädettyjen tehtävien
hoitamista varten laitoksella on oikeus saada maksutta sekä salassapitovelvoitteiden ja muiden tietojen
käyttöä koskevien rajoitusten rajoittamatta tunnistetietoineen väestöä koskevat välttämättömät tiedot
seuraavasti:
1) viranomaisten toiminnan julkisuudesta annetun lain (621/1999) 4 §:n  mukaisilta sosiaali- ja
terveydenhuoltoa järjestäviltä viranomaisilta sekä yksityisesti sosiaali- ja terveysalan palveluja järjestäviltä ja
tuottavilta sosiaali- ja terveydenhuollon laitoshoitoa ja avopalveluita sekä ensihoitoa koskevat tiedot:
a) asiakkaasta ja potilaasta;
b) sikiöstä ja elävänä tai kuolleena syntyneestä lapsesta sekä näiden äidistä ja tiedossa olevasta isästä;
c) palvelun järjestäjästä ja tuottajasta;
d) palvelun antamisen aloittamis- ja päättymisajankohdasta;
e) asiakkaan kotikunnasta ja asumismuodosta;
f) palvelun antamisen perusteesta ja saatavuudesta;
g) palvelun tarpeesta, lajista ja määrästä;
h) sairaudesta, vammasta, vammaisuudesta, sosiaalisesta tilanteesta ja lääketieteellisestä tilasta sekä niihin
liittyvistä toimenpiteistä ja päätöksistä, palveluista ja hoidosta, tutkimustuloksista, lääkityksestä ja
kuntoutuksesta;
i) rokotuksista sekä muusta sairauksien ja palvelun tarpeen ennaltaehkäisystä;
j) toimenpiteiden ja palvelujen laadusta ja vaikuttavuudesta;
k) terveydenhuollon laitteiden ja tarvikkeiden tuoteturvallisuudesta;
l) asiakas- ja potilasturvallisuudesta;
m) palveluihin käytetystä henkilöstöstä ja muista voimavaroista sekä niistä aiheutuneista kustannuksista;
n) palveluista perityistä maksuista;
2) Kansaneläkelaitokselta:
a) Kansaneläkelaitoksen toimeenpantavaksi säädetyistä etuuksista ja niiden käytöstä sekä sähköisestä
lääkemääräyksestä annetussa laissa (61/2007)  tarkoitetut reseptikeskukseen ja reseptiarkistoon tallennetut
tiedot lääkemääräyksistä ja niihin liittyvistä toimitustiedoista;
b) sosiaali- ja terveydenhuollon asiakastietojen sähköisestä käsittelystä annetussa laissa (159/2007)
tarkoitettuihin valtakunnallisiin tietojärjestelmäpalveluihin ( Kanta-palvelut ) tallennetut tiedot;
3) Sosiaali- ja terveydenhuollon lupa- ja valvontavirastolta:
a) raskauden keskeyttämistä ja steriloimista koskevat tiedot noudattaen raskauden keskeyttämisestä annettua
lakia (239/1970)  ja steriloimislakia (283/1970) ;
b) tiedot sosiaali- ja terveydenhuollon ammattihenkilöistä terveydenhuollon ammattihenkilöistä annetun lain
(559/1994) 24 a §:ssä  tarkoitetusta terveydenhuollon ammattihenkilöiden keskusrekisteristä ja
sosiaalihuollon ammattihenkilöistä annetun lain (817/2015) 16 §:ssä  tarkoitetusta sosiaalihuollon
ammattihenkilöiden keskusrekisteristä;
4) Väestörekisterikeskukselta henkilöiden perustietoja, henkilöiden perhesuhteita ja asuinpaikkoja koskevia
tietoja sekä rakennustietoja väestötietojärjestelmästä ja Väestörekisterikeskuksen varmennepalveluista
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 4/8annetun lain (661/2009) 3 §:ssä  tarkoitetusta väestötietojärjestelmästä; sekä
5) Tilastokeskukselta kuolemansyyn selvittämisestä annetussa laissa (459/1973)  tarkoitetut tiedot.
Edellä 1 momentissa tarkoitettuna tunnistetietona kerätään henkilöstä henkilötunnus ja muusta tietoyksiköstä
sen yksilöivä tunnus.
Edellä 1 ja 2 momentissa tarkoitetut tiedot on oikeus saada teknisen käyttöyhteyden avulla.
L:n 661/2009  nimike on muutettu L:lla 1175/2019 , ks. L  väestötietojärjestelmästä ja Digi- ja
väestötietoviraston varmennepalveluista 661/2009 . Ks. L  sosiaalihuollon asiakkaan asemasta ja oikeuksista
812/2000 3 ja 4 luku . L sosiaali- ja terveydenhuollon asiakastietojen sähköisestä käsittelystä 159/2007  on
kumottu L:lla sosiaali- ja terveydenhuollon asiakastietojen sähköisestä käsittelystä 784/2021 .
5 a § (26.4.2019/553)
Tietojen luovuttaminen
Tämän lain 5 §:n 1 momentin 1 kohdan nojalla kerättyjä tietoja voidaan luovuttaa noudattaen, mitä sosiaali-
ja terveystietojen toissijaisesta käytöstä annetussa laissa (552/2019)  säädetään.
Sen estämättä, mitä muualla laissa säädetään oikeudesta tai velvollisuudesta luovuttaa salassa pidettäviä
tietoja, tämän lain nojalla kerättyjä tietoja ei saa luovuttaa käytettäviksi yksittäistä henkilöä tai perhettä
koskevassa hallinnollisessa päätöksenteossa eikä muussa vastaavassa asioiden käsittelyssä.
Mitä 2 momentissa tai muussa laissa säädetään, ei estä tietojen antamista takaisin sille viranomaiselle tai
palvelunantajalle, joka on toimittanut tietoaineiston laitokselle.
5 b § (26.4.2019/553)
Tietojen säilytysaika
Terveyden ja hyvinvoinnin laitos voi säilyttää tiedot niin kauan kuin se on välttämätöntä niiden tehtävien
toteuttamiseksi, joissa tietoja käsitellään, jollei tietojen säilyttämisestä säädetä toisin laitosta koskevassa
muussa laissa. Tämän jälkeen tiedot on hävitettävä yhden vuoden kuluessa, jollei arkistolaitos arkistolain
(831/1994)  nojalla määrää tietoja säilytettäviksi pysyvästi.
Luonnollisten henkilöiden suojelusta henkilötietojen käsittelyssä sekä näiden tietojen vapaasta
liikkuvuudesta ja direktiivin 95/46/EY  kumoamisesta (yleinen tietosuoja-asetus) annetun
Euroopan parlamentin ja neuvoston asetuksen (EU) 2016/679, jäljempänä tietosuoja-asetus , 9 artiklan 1
kohdassa tarkoitetut tiedot on kuitenkin poistettava rekisteristä välittömästi sen jälkeen, kun käsittelylle ei
ole 1 momentissa mainittua perustetta. Perustetta ja käsittelyn tarvetta on arvioitava vähintään viiden vuoden
välein, jollei laista muuta johdu.
5 c § (26.4.2019/553)
Tiedonantovelvollisuus ja päätös tietojen keräämisestä
Rekisterinpitäjällä, jonka rekisteritietoja 5 §:n 1 momentissa tarkoitettu Terveyden ja hyvinvoinnin laitoksen
tiedonsaantioikeus koskee, on velvollisuus luovuttaa laitokselle 5 §:ssä tarkoitetut tiedot laitoksen päätöksen
mukaisesti.
Terveyden ja hyvinvoinnin laitos päättää 1 momentissa tarkoitetun tiedonantovelvollisuuden perusteella
toteutettavista uusista tiedonkeruista sekä tiedonkeruiden laajentamisesta, niiden antamisessa noudatettavista
määräajoista ja menettelytavoista sekä tiedonantajille toimitettavista palautetiedoista.
Laitoksen 2 momentissa tarkoitettuun päätökseen saa vaatia oikaisua siten kuin hallintolaissa (434/2003)
säädetään. Lisäksi tietosuojavaltuutetulla on oikeus vaatia oikaisua ja hakea muutosta 2 momentissa
tarkoitettuun päätökseen.
Oikaisuvaatimukseen annettuun päätökseen saa hakea muutosta valittamalla hallinto-oikeuteen siten kuin
hallintolainkäyttölaissa (568/1996)  säädetään. Hallinto-oikeuden päätökseen saa hakea muutosta valittamalla
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 5/8vain, jos korkein hallinto-oikeus myöntää valitusluvan. Päätös voidaan panna täytäntöön heti, jollei
valitusviranomainen kiellä täytäntöönpanoa.
HallintolainkäyttöL  586/1996  on kumottu L:lla 808/2019 , ks. L  oikeudenkäynnistä hallintoasioissa 808/2019
3 luku  ja valitusluvasta 1 11 §. Ks. HallintoL  434/2003 7 a luku .
5 d § (26.4.2019/553)
Neuvotteluvelvoite sekä tiedon tarpeen arviointi
Jos kysymyksessä on uusi tiedonkeruu tai jo kerättävien tietojen tietosisältöjen merkittävä muutos taikka
tiedonkeruiden laajentaminen, Terveyden ja hyvinvoinnin laitoksen on neuvoteltava 5 c §:n 1 momentissa
tarkoitettuja tiedonantajia edustavien järjestöjen tai or ganisaatioiden kanssa sekä kuultava
tietosuojavaltuutettua mainitun pykälän 2 momentissa tarkoitetusta tietojen keräämisestä ennen kuin se tekee
päätöksen tiedonantovelvollisuudesta.
Edellä 1 momentissa tarkoitetussa neuvottelussa arvioidaan kerättävien tietojen tarpeellisuutta, tietosisältöjä
ja niiden muutoksia sekä tietojen säilytysaikaa ja käytettävää tietojen keräämistapaa sekä tunnistetietojen
tarpeellisuutta.
Edellä 1 momentissa tarkoitettu neuvottelu ja kuuleminen on järjestettävä niin varhaisessa vaiheessa, että
tiedonantajia edustavien tahojen ja tietosuojavaltuutetun näkemykset voidaan ottaa huomioon. Neuvottelu on
järjestettävä myös, jos tiedonantajia edustava taho sitä pyytää.
5 e § (26.4.2019/553)
Oikeus saada ja käsitellä näytteitä
Terveyden ja hyvinvoinnin laitos voi 2 §:ssä tai muussa laissa sille säädettyjen tutkimus- ja selvitystehtävien
suorittamiseksi kerätä ja käsitellä veri- ja kudosnäytteitä, jos se on välttämätöntä laitokselle säädettyjen
tehtävien hoitamiseksi.
Laitos voi siirtää hallussaan olevia veri- ja kudosnäytteitä sekä niihin liittyviä tietoja biopankkilain
(688/2012)  mukaisesti biopankkiin.
Veri- ja kudosnäytteiden säilyttämiseen sovelletaan 5 b §:ää tietojen säilytysajasta.
5 f § (26.4.2019/553)
Merkittävän tutkimusaineiston siirtäminen Terveyden ja hyvinvoinnin laitokselle
Jos yliopiston, muun tutkimuslaitoksen, yksityisen tutkijan tai tutkijaryhmän taikka sosiaali- tai
terveydenhuollon toimintayksikön tekemä tutkimus ja sen aineisto on väestön hyvinvoinnin tai terveyden ja
niiden tutkimuksen kannalta erityisen merkityksellinen, aineisto voidaan salassapitosäännösten estämättä
siirtää sopimuksella Terveyden ja hyvinvoinnin laitokselle tutkimustoiminnassa käytettäväksi.
Edellytyksenä 1 momentissa tarkoitetun tutkimusaineiston siirrolle on, että Terveyden ja hyvinvoinnin
laitoksen eettinen toimikunta antaa myönteisen lausunnon tutkimusaineiston luovutuksesta. Asianomaisen
suostumuksella kerättyjä tietoja saa kuitenkin siirtää vain, jos on ilmeistä, että tietojen tällainen käyttö ja
luovutus ei olennaisesti poikkea niistä tarkoituksista, joita varten tiedot on annettu.
5 g § (26.4.2019/553)
Terveyden ja hyvinvoinnin laitoksen oikeus saada tietoja mielentilatutkimusten suorittamiseksi
Terveyden ja hyvinvoinnin laitoksella ja mielentilatutkimusta Terveyden ja hyvinvoinnin laitoksen
määräyksestä mielenterveyslain (1116/1990)  nojalla suorittavalla on oikeus saada maksutta sekä
salassapitovelvollisuutta koskevien säännösten estämättä mielentilatutkimusten suorittamiseksi
välttämättömät tiedot valtion ja kunnan viranomaiselta sekä muulta julkisoikeudelliselta yhteisöltä,
Kansaneläkelaitokselta, Eläketurvakeskukselta, potilasvahinkolautakunnalta, eläkesäätiöltä ja muulta
eläkelaitokselta, vakuutuslaitokselta, yksityisestä terveydenhuollosta annetun lain (152/1990) 2 §:n  2
momentissa tarkoitetulta palvelujen tuottajalta ja 3 momentissa tarkoitetulta itsenäiseltä
ammatinharjoittajalta, yksityisistä sosiaalipalveluista annetun lain (922/201 1) 3 §:n  2 kohdassa tarkoitetulta
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 6/8toimintayksiköltä sekä apteekilta. Oikeuspsykiatristen asioiden lautakunnalla on oikeus saada vastaavat
tiedot sille tämän lain 3 a §:n 2 momentissa säädettyjen tehtävien suorittamiseksi.
5 h § (26.4.2019/553)
Tietojen käsittely tilastoviranomaisena
Kun Terveyden ja hyvinvoinnin laitos toimii 2 §:n 1 momentin 4 c kohdassa tarkoitettuna
tilastoviranomaisena, kunnat, kuntayhtymät, valtion viranomaiset sekä julkiset ja yksityiset sosiaali- ja
terveydenhuollon palveluntuottajat ovat velvollisia antamaan laitokselle sen pyynnöstä sellaiset sosiaali- ja
terveydenhuoltoon kuuluvaa toimintaansa koskevat tiedot, jotka ovat välttämättömiä tilastojen laatimisen
kannalta ja jotka eivät sisällä tunnistetietoja. Vastaavasti Kansaneläkelaitos on velvollinen antamaan
Terveyden ja hyvinvoinnin laitokselle tiedot maksamiensa etuuksien sekä niiden saajien määristä.
Tämän pykälän nojalla saatuja tietoja on oikeus käsitellä vain tilastolain mukaisesti.
Lisäksi Terveyden ja hyvinvoinnin laitos saa käyttää 5 §:n nojalla saamiaan tietoja myös
tilastoviranomaistehtäviin.
5 i § (26.4.2019/553)
Laaturekisterit
Laaturekisterillä tarkoitetaan rekisteriä, jonka tietoja käytetään tietyn sairauden hoidon tai tietyn
hoitomenetelmän taikka sosiaalipalvelun arvioimiseen. Rekisteriin tallennetaan sairauteen ja
hoitomenetelmään tai sosiaalipalvelun toteuttamiseen liittyviä välttämättömiä henkilötietoja. Lisäksi
rekisteriin saa tallentaa tiedot hoidosta tai palvelusta vastanneesta toimintayksiköstä ja sen toteuttaneista
henkilöistä hoidon tai palvelun laadun arvioimiseksi.
Terveyden ja hyvinvoinnin laitoksen rekisterinpidollisessa vastuussa olevaa laaturekisteriä saa käyttää
sosiaali- ja terveystietojen toissijaisesta käytöstä annetun lain mukaisissa käyttötarkoituksissa.
Sosiaali- ja terveysministeriön asetuksella säädetään, mitkä laaturekisterit ovat Terveyden ja hyvinvoinnin
laitoksen rekisterinpidollisessa vastuussa. Terveyden ja hyvinvoinnin laitos antaa määräykset ylläpitämiensä
laaturekistereiden tietorakenteista ja tietosisällöistä.
6 § (8.7.2022/615)
Sopimusten tekeminen
Laitos voi tehdä sopimuksia tutkimushankkeiden ja -ohjelmien toteuttamisesta ja toimintaansa liittyvien
tehtävien ja tutkimusten suorittamisesta sekä toimeksiantajana että työn suorittajana. Laitos voi
talousarvionsa rajoissa käyttää ulkopuolisia asiantuntijoita. Laitos ei saa antaa kunnille, hyvinvointialueille
eikä HUS-yhtymälle maksullisia konsultaatiopalveluja, jotka kohdistuvat sellaisiin hyvinvointialueiden,
Helsingin kaupungin tai HUS-yhtymän järjestämisvastuulla oleviin sosiaali- ja terveydenhuollon
kehittämistehtäviin, joita laitos suorittaa lain, 2 §:n 2 momentissa tarkoitetun ministeriön määräyksen tai
tulossopimuksen perusteella.
L:lla 615/2022  muutettu 6 § tulee voimaan 1.1.2023. Aiempi sanamuoto kuuluu:
6 §
Sopimusten tekeminen
Laitos voi tehdä sopimuksia tutkimushankkeiden ja -ohjelmien toteuttamisesta ja toimintaansa liittyvien
tehtävien ja tutkimusten suorittamisesta sekä toimeksiantajana että työn suorittajana. Laitos voi
talousarvionsa rajoissa käyttää ulkopuolisia asiantuntijoita. Laitos ei saa antaa kunnille eikä kuntayhtymille
maksullisia konsultaatiopalveluja, jotka kohdistuvat sellaisiin kunnallisen sosiaali- ja terveydenhuollon
kehittämistehtäviin, joita laitos suorittaa lain, 2 §:n 2 momentissa tarkoitetun ministeriön määräyksen tai
tulossopimuksen perusteella.
7 §
Maksut
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 7/8Laitoksen suoritteista perittäviin maksuihin sovelletaan valtion maksuperustelakia (150/1992) . Tarkempia
säännöksiä maksuista annetaan sosiaali- ja terveysministeriön asetuksella.
Ks. STMa Terveyden ja hyvinvoinnin laitoksen maksullisista suoritteista 1110/2020 , joka on voimassa
31.12.2022 saakka.
8 §
Lahjoitusten vastaanottaminen
Laitos voi ottaa vastaan lahjoituksia toimintaansa varten.
Laitos voi ottaa lahjoituksena vastaan myös näytekokoelmia sekä tieteellisen tutkimuksen tai laitoksen
toiminnan kannalta merkityksellisiä aineistoja ja henkilörekistereitä. Lahjoituksena saataviin aineistoihin
sovelletaan 5 §:n 3 ja 4 momentin säännöksiä.
9 §
Tarkemmat säännökset
Tarkemmat säännökset laitoksen tehtävistä, johtavista virkamiehistä, kelpoisuusvaatimuksista ja
palvelussuhteeseen ottamisesta annetaan valtioneuvoston asetuksella.
10 §
Voimaantulo
Tämä laki tulee voimaan 1 päivänä tammikuuta 2009.
Tällä lailla kumotaan kansanterveyslaitoksesta annettu laki (828/1981)  ja sosiaali- ja terveysalan tutkimus- ja
kehittämiskeskuksesta annettu laki (1073/1992)  niihin myöhemmin tehtyine muutoksineen.
11 §
Siirtymäsäännökset
Muussa laissa tai asetuksessa taikka valtioneuvoston tai ministeriön päätöksessä olevalla viittauksella
Kansanterveyslaitokseen, Sosiaali- ja terveysalan tutkimus- ja kehittämiskeskukseen tai sosiaali- ja
terveyshallitukseen tarkoitetaan tämän lain voimaantulon jälkeen viittausta Terveyden ja hyvinvoinnin
laitokseen.
Kansanterveyslaitoksen ja Sosiaali- ja terveysalan tutkimus- ja kehittämiskeskuksen tämän lain voimaan
tullessa vireillä olevat asiat, tehdyt sopimukset ja sitoumukset samoin kuin niistä johtuvat oikeudet ja
velvollisuudet siirtyvät Terveyden ja hyvinvoinnin laitokselle. Kansanterveyslaitoksen ja Sosiaali- ja
terveysalan tutkimus- ja kehittämiskeskuksen hallussa olevat tilastot ja rekisterit sekä suostumuksen
perusteella tai muutoin kerätyt näyte-, tutkimus- ja muut aineistot siirtyvät Terveyden ja hyvinvoinnin
laitokselle.
Terveyden ja hyvinvoinnin laitos voi säilyttää ja käyttää tässä laissa tarkoitettuihin tehtäviin sekä väestön
hyvinvointia tai terveyttä edistävien tuotteiden tai palveluiden kehittämiseen Kansanterveyslaitoksen tai
Sosiaali- ja terveysalan tutkimus- ja kehittämiskeskuksen hallussa olleita 2 momentissa tarkoitettuja tietoja
sekä kudos- tai muita näytteitä samoin edellytyksin ja rajauksin kuin edellä mainitut laitokset ovat voineet
niitä tehtäviinsä käyttää, jollei lailla toisin säädetä.
Terveyden ja hyvinvoinnin laitokseen perustetaan 1 päivästä tammikuuta 2009 lukien pääjohtajan virka,
johon sovelletaan sen perustamisen jälkeen valtion virkamieslain (750/1994)  säännöksiä. Samasta
ajankohdasta lukien lakkautetaan valtion talousarviossa eritellyt Kansanterveyslaitoksen ja Sosiaali- ja
terveysalan tutkimus- ja kehittämiskeskuksen pääjohtajan virat. Virkojen lakkaaminen ei edellytä erityistä
perustetta eikä virkamiehen suostumusta. Virkojen lakatessa niihin perustuneet virkasuhteet päättyvät ilman
irtisanomista.
Sosiaali- ja terveysministeriö voi ennen tämän lain voimaantuloa perustaa Terveyden ja hyvinvoinnin
laitoksen pääjohtajan välittömässä alaisuudessa toimivat johtavat virat ja nimittää virkamiehet virkoihin niitä
ensimmäisen kerran täytettäessä.
1/12/23, 10:01 AM Laki Terveyden ja hyvinvoinnin laitoksesta 668/2008 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2008/20080668 8/8Muu Kansanterveyslaitoksen ja Sosiaali- ja terveysalan tutkimus- ja kehittämiskeskuksen virka- ja
työsuhteinen henkilöstö sekä vastaavat virat ja tehtävät siirtyvät tämän lain voimaan tullessa perustettavaan
Terveyden ja hyvinvoinnin laitokseen. Määräaikainen henkilöstö siirtyy määräaikaisen palvelussuhteen
ajaksi. Viran tai tehtävän siirtyminen samalla työssäkäyntialueella ei edellytä virkamiehen tai työntekijän
suostumusta. Siirtyvä henkilöstö säilyttää siirtymähetkellä palvelussuhteeseensa liittyvät oikeutensa ja
velvollisuutensa sekä euromääräisen palkkansa. Jos viran tehtävät muuttuvat olennaisesti ja sen tilalle
perustetaan uusi virka, uusi virka voidaan täyttää ilman haettavaksi julistamista.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 124/2008 , StVM 13/2008, EV  97/2008
Muutossäädösten voimaantulo ja soveltaminen:
11.12.2009/1067:
Tämä laki tulee voimaan 1 päivänä tammikuuta 2010.
Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
HE 151/2009 , StVM 38/2009, EV  171/2009
21.12.2010/1231:
Tämä laki tulee voimaan 1 päivänä tammikuuta 201 1.
Ennen tämän lain voimaantuloa voidaan ryhtyä lain täytäntöönpanon edellyttämiin toimiin.
HE 176/2010 , StVM 30/2010, EV  195/2010
12.6.2015/751:
Tämä laki tulee voimaan 1 päivänä tammikuuta 2016.
HE 46/2014 , LaVM 19/2014, EV  274/2014
26.4.2019/553:
Tämä laki tulee voimaan 1 päivänä toukokuuta 2019.
Jos henkilötietoja on ennen tämän lain voimaantuloa kerätty laaturekisteriin ja laaturekisterin rekisterinpitäjä
ei ole viranomainen eikä sosiaali- tai terveydenhuollon toimintayksikkö, rekisterinpitäjän on viimeistään 30
päivänä marraskuuta 2019 annettava Terveyden ja hyvinvoinnin laitokselle tiedot ylläpitämästään rekisteristä
ja sen rekisteriselosteesta sekä muut asian arvioimiseksi välttämättömät tiedot.
HE 159/2017 , StVM 37/2018, EV  303/2018
19.12.2019/1370:
Tämä laki tulee voimaan 1 päivänä tammikuuta 2020.
HE 60/2019 , HaVM 13/2019, EV  60/2019
8.7.2022/615:
Tämä laki tulee voimaan 1 päivänä tammikuuta 2023.
HE 56/2021 , HE 18/2022 , StVM 9/2022, EV  66/2022
Finlex  › Lainsäädäntö  › Ajantasainen lainsäädäntö  › Vuosi 2008  › 31.10.2008/668
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.